登超然阁望虞山方苦雨不得游
栋宇开向山，云烟坐盈阁。良朋许追攀，美酒恣盘礴。清言殊未厌，长眺忽不乐。荏苒十六年，英灵责前约。岚光见掩映，瀑水想喷薄。幽踪石崩奔，清梦松拿攫。霪霖故遮笼，病客就束缚。无计限篮舆，何心任芒屩。似闻破山院，已失昔兰若。胜境亦靡常，今兹俨成昨。诸君意惓惓，留我纵欢谑。新霁指佳期，逡巡未能诺。
主题：山水
情感：失意